เปิด 9 หุ้น SET100 แกร่ง! บวกสวนตลาดฯ รูดหนัก 30 จุด
เปิด 9 หุ้น SET100 แกร่ง! บวกสวนตลาดฯ รูดหนัก 30 จุด EGCO-BDMS- AP-ADVANC-WHA-RATCH-RCL และ TISCO นำทีม
เปิด 9 หุ้น SET100 แกร่ง! บวกสวนตลาดฯ รูดหนัก 30 จุด EGCO-BDMS- AP-ADVANC-WHA-RATCH-RCL และ TISCO นำทีม
12 พ.ค. 2565

ผู้สื่อข่าวรายงานว่า ดัชนีตลาดหุ้นไทยภาคบ่ายวันนี้(12 พ.ค.2565) อ่อนตัวเกือบ 30 จุด ตามทิศทางตลาดหุ้นทั่วโลก โดยเฉพาะตลาดหุ้นยุโรปเปิดทำการมาติดลบ หลังจากอัตราเงินเฟ้อสหรัฐในเดือน เม.ย.2565 ออกมาสูงกว่าที่ตลาดคาดการณ์ไว้ ทำให้เกิดความกังวลการกลับทิศทางนโยบายการเงินของธนาคารสหรัฐ (เฟด) ที่อาจเร็วและแรงขึ้น
โดยดัชนี SET ณ เวลา 14:42 น.อยู่ที่ 1,583.50 จุด ลดลง 29.84 จุด หรือ 1.85% มูลค่าซื้อขายที่ 5.82 หมื่นล้านบาท โดยการปรับตัวลงแรงเนื่องจากมีแรงเทขายในหุ้นขนาดใหญ่  อย่างไรก็ตามยังมีหุ้นที่ปรับตัวสวนภาวะตลาดได้อย่างแข็งแกร่ง อาทิ EGCO ,BDMS ,AP ,ADVANC ,WHA ,RATCH ,RCL และ TISCO ดังตารางประกอบ

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงไปกว่า 30 จุด เป็นไปตามตลาดหุ้นทั่วโลก จากความกังวลในเรื่องของอัตราเงินเฟ้อที่ปรับตัวสูงขึ้น อาจส่งผลให้เฟดเร่งขึ้นดอกเบี้ยเร็วและแรงขึ้น โดยแนวรับแรกแถว 1,580 จุด หากหลุดลงมาอีกจะมีแนวรับถัดไปที่ 1,550-1,560 จุด ยังมีโอกาสรีบาวด์ในช่วงสั้นๆ อย่างไรก็ตาม แนะนำชะลอการลงทุนไปก่อนเพื่อรอจังหวะตลาดกลับตัวเป็นขาขึ้นอีกครั้ง